CELEX: 62013CN0669
Language: el
Date: 2013-12-16 00:00:00
Title: Υπόθεση C-669/13 P: Αναίρεση που άσκησε στις 16 Δεκεμβρίου 2013 η Mundipharma GmbH κατά της αποφάσεως που εξέδωσε το Γενικό Δικαστήριο (τρίτο τμήμα) στις 16 Οκτωβρίου 2013 στην υπόθεση T-328/12, Mundipharma GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

22.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 85/13
            
         Αναίρεση που άσκησε στις 16 Δεκεμβρίου 2013 η Mundipharma GmbH κατά της αποφάσεως που εξέδωσε το Γενικό Δικαστήριο (τρίτο τμήμα) στις 16 Οκτωβρίου 2013 στην υπόθεση T-328/12, Mundipharma GmbH κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-669/13 P)
   2014/C 85/24
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Mundipharma GmbH (εκπρόσωπος: F. Nielsen, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου (τρίτο τμήμα) της 16ης Οκτωβρίου 2013 στην υπόθεση T-328/12·
            
         
               —
            
            
               να καταδικάσει το πρωτοδίκως καθού και νυν αντίδικο κατ’ αναίρεση στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο έκρινε με την αναιρεσιβαλλόμενη απόφαση ότι δεν υφίσταται κίνδυνος συγχύσεως μεταξύ των αντιτιθέμενων σημάτων OXYGESIC και Maxigesic και ότι, επομένως, δεν συντρέχουν οι προϋποθέσεις εφαρμογής του άρθρου 8, παράγραφος 1, στοιχείο β', του κανονισμού 207/2009 (1). Η αναιρεσιβαλλόμενη απόφαση στηρίζεται σε παραμόρφωση των πραγματικών περιστατικών και περιέχει αντιφάσεις αντίθετες προς τους κανόνες της λογικής. Η απόφαση αυτή είναι αντίθετη προς το δίκαιο της Ένωσης και ειδικότερα προς το άρθρο 8, παράγραφος 1, στοιχείο β', του κανονισμού 207/2009. Αν το Γενικό Δικαστήριο προέβαινε σε ορθή και απαλλαγμένη αντιφάσεων εκτίμηση των πραγματικών περιστατικών, θα αποφαινόταν ότι υφίσταται κίνδυνος συγχύσεως μεταξύ των αντιτιθέμενων σημάτων και, ως εκ τούτου, θα αποδεχόταν την προσφυγή κατά της αποφάσεως του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 23ης Μαΐου 2012.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (ΕΕ L 78, σ. 1)